I påsken sætter Lille Vildmosecentret fokus på sunde påskekyllinger og andre børneaktiviteter.

Skærtorsdag giver naturværkstedet på Lille Vildmosecentret publikum mulighed for at komme tæt på nyklækkede kyllinger og blive klogere på kyllingernes liv. Der bliver blandt andet sat fokus på kyllingernes prutter. Kyllingens ernæringsoptagelse sikrer nemlig, at der ikke udvikles prutter, og dermed belastes miljøet ikke af Co2, som f.eks. ved produktion af oksekød. Det er der sikkert ikke så mange som ved, udtaler centerleder Bo Gregersen, idet han opfordrer alle til at kigge forbi centret i påske og blandt andet se den helt nye naturfilm som bliver præsenteret den 16. april. De besøgende vil også få mulighed for at lave gækkebreve, tegninger og andre aktiviteter.